Ամբողջովին փակ համամասնական ցուցակները հղի են ներքին անախորժություններով ու հնարավոր դաշինքների կամ համատեղ ցուցակների չկայացմամբ: Tert.am-ի հետ զրույցում նման կարծիք հայտնեց «Առաքելություն» կուսակցության քաղխորհրդի անդամ Մանուկ Սուքիասյանը՝ անդրադառնալով Ընտրական օրենսգրքի փոփոխություններին: Ընտրական գործընթացի բարեփոխումների առումով «Առաքելություն» կուսակցության առաջարկը վերաբերում է Քրեական օրենսգրքին, մասնավորապես՝ ընտրակեղծարարության դեպքը կամ փորձը պետք է դատապարտվի 5-10 տարի ազատազրկմամբ։ Մանուկ Սուքիասյանը արտահերթ խորհրդարանական ընտրություններին մասնակցելու որևէ խոչընդոտ չի տեսնում, բայց նշում է, որ ընտրակարգն ու քաղաքական կոմպրոմիսներն են կանխորոշելու առաջիկա քաղաքական իրողությունները: